Det er veldig mange dyrebutikker som selger pinnedyr, og prisen du kan forvente er mellom 10 kroner og 40 kroner per pinnedyr. Størrelse vil påvirke prisen. Ellers er det veldig enkelt å få tak i pinnedyr privat, for det er veldig mange som får unger på pinnedyrene sine uten å planlegge det. Det er mange som gir bort unge pinnedyr helt gratis på Finn.no! Der er det bare å dra og hente pinnedyrene du vil ha helt gratis. Ellers er det mange som selger pinnedyr privat, og priser på 5 eller 10 kroner per pinnedyrunge er vanlig. Prisen for alt du trenger for å skaffe deg pinnedyr er ikke spesielt mye heller. Terrariet kan du fikse for rundt 200 kroner, hygrometeret koster en hundrelapp, og barken til bunnmaterialet koster også under hundrelappen. Da mangler du bare en sprayboks til vanning, noe som koster noen få tiere på Europris eller lignende butikker. Totalt kan du fint få alt du trenger til pinnedyr for rundt 300 - 400 kroner. Maten kan du jo dyrke eller plukke gratis, men på vinteren kan det hende du må ut i butikken for å kjøpe noen bunter med sitronmelisse eller en annen urte.